ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
جناب نارائن رانے نے ایم ایس ایم ای کی ترقی اور نمو پر ایک قومی سیمینار سے خطاب کیا
چھوٹی،بہت چھوٹی اور درمیانی صنعتوں کی وزارت نے آج منی پور کے امپھال میں ایم ایس ایم ای کی ترقی و نمو پر ایک قومی سیمینار کا انعقاد کیا۔ اس کا مقصد ایم ایس ایم ای سیکٹر کے لئے مرکزی سرکار کی اسکیموں اور پالیسیوں کے بارے میں بیداری پیدا کرنا تھا۔
سیمینار کو ایم ایس ایم ای کی مرکزی وزیر جناب نارائن رانے نے خطاب کیا۔انہوں نے اس بات پر زور دیا کہ حکومت ہند اور ریاستی سرکار کی مشترکی کوششوں کے سبب منی پور آسیانسے اہم داخلہ دروازے کی شکل میں سامنے آئے گا۔ ایم ایس ایم ای وزارت کے ٹیکنالوجی مراکز میں سے ایک کا قیام و نئے اصول و ضوابط کے تحت شمال مشرقی خطے اور سکم میں ایم ایس ایم ای کے پروموشن نامی اسکیم کے نفاذ سے شمال مشرقی خطے کے لئے منی پور کو ایک اہم درآمداتی و برآمداتی مرکز بنانے میں اور زیادہ مدد ملے گی۔
اس موقع پر ایم ایس ایم ای وزارت نے منی پور سرکار کے ٹیکسٹائل ، کامرس ، صنعت اور سیاحت کے محکمے و تجارت میں رعایت والے نظام کے تین پلیٹ فارموں –انوائس مارٹ، ایم 1ایکسچینج اور آر ایکس آئی ایل کے ساتھ ایم ایس ایم ای کی کارکردگی کو بڑھانے و اسے تیز کرنے کے لئے مفاہمتی عرضداشت پر دستخط کئے۔ بہت چھوٹی اور چھوٹی صنعتوں نے مختلف زمروں کی مصنوعات کی نمائش کی۔
اس انعقاد کے دوران ایم ایس ایم ای وزارت اور منی پور کے ریاستی محکموں کے اعلیٰ افسران بھی موجود تھے۔
بھارتی چناؤ کمیشن
آئی آئی آئی ڈی ای ایم میں ٹی این سیشن چیئر کے پہلے وزیٹنگ پروفیسر کے طور پر پروفیسر  آشوتوش کمار کی تقرری
ہندوستان کے سابق چیف الیکشن کمشنر  جناب ٹی این سیشن کی کامیابیوں اور تعاون اور نوجوانوں اور پرجوش ہندوستانیوں کے ساتھ ان کی خصوصی وابستگی کو یاد کرنے کے لیے، ہندوستان کے الیکشن کمیشن نے نئی دہلی کے انڈیا انٹرنیشنل انسٹی ٹیوٹ آف ڈیموکریسی اینڈ الیکشن مینجمنٹ  میں نصاب کی ترقی کے مرکز میں انتخابی مطالعات کے بین مضامین نقطہ نظر پر ایک چیئر کے قیام اور فنڈنگ کا اعلان کیا ہے۔ سابق سی ای سی جناب این گوپال سوامی اس چیئر کے سرپرست ہوں گے۔
2. انتخاب کے لیے کمیشن نے سابق سی ای سی جناب این گوپال سوامی کی صدارت میں ایک سرچ کمیٹی تشکیل دی تھی۔ پروفیسر انیل ڈی سہسربدھی، چیئرمین، اے آئی سی ٹی ای؛ پروفیسر سبھاسیس چودھری، ڈائریکٹر، آئی آئی ٹی بمبئی؛ پروفیسر سدھیر کرشن سوامی، وائس چانسلر، نیشنل لا اسکول آف انڈیا یونیورسٹی، بنگلور؛ محترمہ اروشی گلاٹی، چیف سکریٹری  ہریانہ اور ایس ایچ دھرمیندر شرما، ڈائرکٹر جنرل، IIIDEM اس کے دیگر ممبران تھے۔ کمیٹی کی سفارشات پر کمیشن نے پروفیسر  آشوتوش کمار، پروفیسر، شعبہ سیاسیات، پنجاب یونیورسٹی، کو ٹی این سیشن چیئر کے پہلے وزیٹنگ پروفیسر کے طور پر مقرر کیا ہے۔
3. پروفیسر  آشوتوش کمار کے پاس شعبہ سیاسیات، پنجاب یونیورسٹی، چندی گڑھ میں پروفیسر کی سطح پر چودہ سال سے زیادہ کا تجربہ ہے۔ وہ لالہ لاجپت رائے چیئر کے پروفیسر بھی ہیں۔ ان کی مہارت کے شعبوں میں ہندوستانی ریاستوں میں انتخابی حرکیات شامل ہیں۔ انھوں نے ترقی پذیر ممالک میں جمہوری منتقلی اور استحکام کے مسائل سے متعلق موضوعات پر بھی تحقیق کی ہے۔ ان کے تحقیقی مقالے قومی اور بین الاقوامی جرائد میں شائع ہو چکے ہیں۔ انھوں نے ہندوستان میں انتخابی مطالعوں سے متعلق کتابیں بھی تصنیف اور تدوین کی ہیں۔
4. پروفیسر  آشوتوش کمار کی تقرری IIIDEM میں الیکٹورل اسٹڈیز اور الیکشن مینجمنٹ کے شعبوں میں تحقیقی سرگرمیوں کو تقویت دے گی۔ ان کے تعاون سے IIIDEM میں قومی اور بین الاقوامی تربیت کے نصاب کی ترقی کو بھی فروغ ملے گا۔
صدر جمہوریہ کا سکریٹریٹ
بھارت کی صدر جمہوریہ 12 اور 13 فروری کے دوران اترپردیش کا دورہ کریں گی
صدر جمہوریہ ہند محترمہ دروپدی مرمو 12 اور 13 فروری 2023 کے دوران اترپردیش کا دورہ کریں گی۔
صدر جمہوریہ 12 فروری 2023 کو لکھنؤ میں یوپی گلوبل انویسٹرز سمٹ 2023 کے اختتامی اجلاس میں شرکت کریں گی ۔ اسی شام وہ لکھنؤ کے لوک بھون میں اتر پردیش حکومت کے ذریعے ان کے اعزاز میں دیے جانے والے استقبالیہ میں شرکت فرمائیں گی۔
13 فروری، 2023 کو صدر جمہوریہ بابا صاحب بھیم راؤ امبیڈکر یونیورسٹی، لکھنؤ کے دسویں جلسہ تقسیم اسناد میں شرکت کریں گی۔ دہلی لوٹنے سے پہلے وہ کاشی وشوناتھ مندر جائیں گی اور وارانسی میں گنگا آرتی میں شرکت کریں گی۔
محنت اور روزگار کی وزارت
آتم نربھر بھارت روزگار یوجنانے روزگار پیدا کرنے کے ہدف کو عبور کیا
مرکزی حکومت کی اختراعی روزگار کی ترغیب دینے والی اسکیم، آتم نربھر بھارت روزگار یوجنا، روزگار پیدا کرنے کے اپنے ابتدائی اہداف سے تجاوز کر گئی ہے، جس سے کووڈ-19کی وباء کے دوران ملازمتوں کی تخلیق اور بحالی کو فروغ دینے میں اس کی کامیابی کا اظہار ہوتا ہے۔
یکم اکتوبر 2020 سے مؤثر طریقے سے شروع کیے گئےاے بی آر وائی کو ایمپلائز پروویڈنٹ فنڈ آرگنائزیشن کے ساتھ رجسٹرڈ اداروں کے آجروں کو مالی مدد فراہم کرکے ملازمت کے نئے مواقع پیدا کرنے کی تحریک دینے کے لیے ڈیزائن کیا گیا تھا۔ اس اسکیم کا مقصد بے روزگار افراد کو روزگار کی ترغیب دینا تھا۔اس میں وہ لوگ شامل ہیں، جو وباء کی وجہ سے اپنی ملازمتوں سے ہاتھ دھو بیٹھے۔ اس میں 1000 ملازمین تک کے اداروں کے لیے ملازم اور آجر دونوں کی شراکت  کا احاطہ کیاگیا۔ 1000 سے زیادہ ملازمین والے اداروں کے معاملے میں، نئے ملازمین کے سلسلے میں، صرف ملازم کی ای پی ایف شراکت  کا احاطہ کیا گیا تھا۔
اس اسکیم، جو 31 مارچ 2022 تک رجسٹریشن کے لیے کھلی تھی، نے پورے ہندوستان میں تقریباً 7.18 ملین ملازمین کو فائدہ پہنچانے کا ہدف مقرر کیا تھا۔ 31 جولائی 2023 تک،اے بی آر وائی نے پہلے ہی 7.58 ملین سے زیادہ نئے ملازمین کا اندراج حاصل کر لیا ہے، جو اپنے ابتدائی روزگار پیدا کرنے کے ہدف کو عبور کر چکا ہے۔
اے بی آر وائی اسکیم کے تحت آج تک کل 1,52,380 اداروں نے، 60,44,155 نئے ملازمین کو ملازمت دی ہے اور تمام اہلیت کی شرائط کو پورا کرنے پر، 9,669.87 کروڑ روپے کی رقم کے فوائد حاصل کیے ہیں۔ اسکیم مخصوص اہلیت کے معیار کے مطابق فوائد کی تقسیم کو یقینی بناتی ہے، جو فائدہ اٹھانے والے اداروں اور ملازمین کے ذریعے ماہ بہ ماہ کی بنیاد پر پورا کیا جاتا ہے۔
اس اسکیم میں روزگار کی منڈی کے احیاء میں خاطر خواہ شراکت پر زور دیا گیا ہے، جو اس مشکل وقت میں معاشی بحالی کو فروغ دینے میں اس کے کردار پر زور دیتا ہے۔
آتم نربھر بھارت روزگار یوجنا  کے بارے میں مزید معلومات کے لیے براہ کرم <https://www.epfindia.gov.in/site_en/abry.php> ملاحظہ کریں۔
ارضیاتی سائنس کی وزارت
خطرے کے نقصانات سے نمٹنے کے معیارات تشکیل دینے کے لیے چھوٹے چھوٹے علاقوں کا زلزلے سے متعلق مطالعہ
قدرتی آفات قدرتی عمل سے جنم لیتی ہیں اور ہمیشہ انسانی نتائج سے متاثر نہیں ہوتیں۔ تاہم، کسی بھی خطے کی حساسیت ہمیشہ ہی کسی غیر منظم ڈھانچے سے متاثر ہوتی ہے۔ لہذا، اس سے متعلقہ خطرات کو کم کرنے کے لیے سائنسی اور انجینئرنگ کے طریقہ کار اپنا کر مناسب حکمت عملی تیار کرنے کی ضرورت ہوتی ہے۔
چھوٹے چھوٹے علاقوں کا زلزلے سے متعلق مطالعہ اہم ہوتا ہے کیونکہ اِس سے ایسی عمارتوں ، بنیادی ڈھانچوں اور آبادیوں کی تعمیر کرنے میں مدد ملتی ہے جو زلزلے کے خطرات کو برداشت کر سکے یا جن میں زلزلے سے نقصانات کم سے کم ہوں۔
نیشنل سینٹر فار سیسمولوجی ، جو زمینی سائنس کی وزارت کے تحت ایک دفتر ہے اور ملک میں زلزلے سے متعلق جانکاری حاصل کرنے کی حکومت کی نوڈل ایجنسی ہے، یہ ایجنسی فی الحال 152 رسد گاہوں پر مشتمل نیشنل سیسمولوجیکل نیٹ ورک کی دیکھ بھال کرتی ہے، جو ملک بھر میں زلزلوں پر گہری نظر رکھتی ہیں۔ ملک کے اندر اور اس کے ارد گرد زلزلے پر نظر رکھنے کی صلاحیتوں میں مزید اضافے کے لیے اگلے دو سے تین سال میں مزید 100 نئی رسد گاہیں قائم کرنے کا منصوبہ بنا رہا ہے۔
یہ معلومات سائنس و ٹیکنالوجی اور ارتھ سائنسز کی وزارت کے وزیر مملکت  ڈاکٹر جتیندر سنگھ نے آج راجیہ سبھا میں ایک تحریری جواب میں فراہم کی ۔
۔۔۔
ش ح ۔ اس ۔ ت ح
U – 2838
(Visitor Counter : 43
سماجی انصاف اور تفویض اختیارات کی وزارت
او بی سی کے لئے خوشحال طبقے کا فارمولہ
نئی دہلی،17؍جولائی،سماجی انصاف اور تفویض اختیارات کے وزیر مملکت جناب رتن لال کٹاریا نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ ریاستی حکومتوں ، مرکزی حکومت ، سرکاری سیکٹر کے اداروں  اور بینکوں میں دیگر پسماندہ طبقات  کی مرکزی حکومت میں ملازمتوں اور مرکزی حکومت کے تعلیمی اداروں میں داخلوں کے لئے خوشحال طبقے کا فارمولہ ، عملے اور تربیت کے محکمے کی 8 ستمبر 1993 کی ہدایات اور سرکاری اکائیوں اور مالی خدمات کے محکمے کے 14 اکتوبر 2004 اور 25 اکتوبر 2017 اور 6 دسمبر 2017 کے میمورنڈم میں دی گئی ہدایات کے مطابق نافذ کیا جاتا ہے۔
سماجی اور تعلیمی طور پر پسماندہ طبقات  میں خوشحال طبقے سے متعلق معاملے کی جانچ کے لئے 8 مارچ 2019 کو ڈی او پی ٹی کے سابق سکریٹری جناب بی پی شرما کی صدارت میں حکومت ہند نے ماہرین کی ایک کمیٹی تشکیل دی ہے۔ امید ہے کہ یہ کمیٹی جلد ہی اپنی رپورٹ پیش کردے گی۔
U-3206
(Visitor Counter : 36
وزیراعظم کا دفتر
وزیراعظم نے اٹھارہویں بھارت-آسیان چوٹی کانفرنس کی مشترکہ صدارت کی
نئی دہلی:28اکتوبر،2021۔وزیراعظم جناب نریندر مودی نے آج آسیان کے موجودہ صدر برونئی کے عالیجاہ سلطان ہادی حسن البولقیا کی دعوت پر اٹھارہویں بھارت-آسیان چوٹی کانفرنس میں شرکت کی۔ اس سربراہ میٹنگ کا انعقاد ورچوول طور پر کیا گیا تھا جس میں آسیان ممبر ملکوں کے رہنماؤں نے شرکت کی۔
بھارت-آسیان شراکت داری کی 30ویں سالگرہ کے سنگ میل کو اجاگر کرتے ہوئے لیڈروں نے سال 2022 کو بھارت-آسیان دوستی کے سال کے طور پر منانے کا اعلان کیا۔ وزیراعظم نے بھارت کی ایکٹ ایسٹ پالیسی اور وسیع بھارت- بحرالکاہل وِژن کے لئے بھارت کے وِژن میں آسیان ملکوں کی مرکزیت پر زور دیا ہے۔ بھارت-بحرالکلاہل کے لئے آسیان آؤٹ لُک  اور بھارت کے بھارت-بحرالکاہل سمندری اقدامات  کے درمیان ہم آہنگی کو استوار کرتے ہوئے وزیراعظم اور آسیان کے رہنماؤں نے خطے میں امن،استحکام اور خوشحالی کیلئے تعاون سے متعلق بھارت-آسیان مشترکہ بیان کو اپنانے کا خیرمقدم کیا۔
کووڈ-19 سے متعلق وزیراعظم نے خطے میں وبائی مرض کے خلاف جنگ میں ہندوستان کی کوششوں کو اُجاگر کیا اور اس سلسلے میں آسیان کے اقدامات کی حمایت کا اعادہ کیا۔ بھارت نے میانمار کیلئے آسیان کے انسانی ہمدردی کے پہل میں 2لاکھ امریکی ڈالر کی مالیت کا طبی سامان فراہم کیا اور آسیان کے کووڈ-19 رسپانس فنڈ کیلئے ایک ملین امریکی ڈالر کی رقم دی ہے۔
رہنماؤں نے فیزیکل، ڈیجیٹل اور عوام سے عوام کے رابطے سمیت وسیع تر اصطلاحات میں بھارت-آسیان کنیکٹیویٹی کو بڑھانے سے متعلق تبادلہ خیال کیا۔ وزیراعظم نے آسیان ثقافتی ورثے کی فہرست کے قیام کیلئے بھارت کی حمایت کا اعلان کیا۔ تجارت اور سرمایہ کاری کے بارے میں انہوں نے کووڈ کے بعد کی اقتصادی صورتحال میں بہتری کیلئے سپلائی چین کے تنوع اور لچک کی اہمیت پر زور دیا اور اس سلسلے میں بھارت آسیان ایف ٹی اے کو از سر نو بنانے کی ضرورت پر زور دیا۔
آسیان کے لیڈروں نے موجودہ کووڈ-19 وبا کے دوران خاص طورپر ویکسین کی فراہمی کے ساتھ خطے میں ایک قابل اعتماد شراکت دار کے طور پر بھارت کے کردار کی تعریف کی۔ انہوں نے بھارت-بحرالکاہل خطے میں آسیان کی مرکزیت کیلئے بھارت کی حمایت کا بھی خیرمقدم کیا اور مشترکہ بیان کے ذریعے خطے میں بھارت-آسیان وسیع تعاون کی امید ظاہر کی۔
بات چیت کے دوران جنوبی بحیرۂ چین اور دہشت گردی سمیت مشترکہ مفاد اور تشویش کے علاقائی اور بین الاقوامی مسائل کا بھی احاطہ کیا گیا۔ دونوں فریقوں نے بین الاقوامی قوانین بالخصوص یو این کلوزکی پاسداری کو برقرار رکھنے سمیت خطے میں قواعد وضوابط پر مبنی آرڈر کو فروغ دینے کی اہمیت کو نوٹ کیا۔ مزید برآں رہنماؤں نے جنوبی بحیرۂ چین میں امن واستحکام، سیکورٹی اور سلامتی کو برقرار رکھنے اور اسے فروغ دینے، نیز جہازرانی اورسمندر کے اوپر پرواز کی آزادی کو یقینی بنانے کی اہمیت کی توثیق کی۔
بھارت اور آسیان کے درمیان ایک مضبوط، مستحکم اور کثیر جہتی تعلقات ہیں اور اٹھارہویں بھارت-آسیان چوٹی کانفرنس نے اس تعلقات کے مختلف پہلوؤں کا جائزہ لینے اور اعلیٰ سطح پر بھارت-آسیان اسٹریٹیجک شراکت داری کو مستقبل میں سمت دینے کاموقع فراہم کیا ہے۔
ش ح۔م ع۔ ع ن
U NO: 12299
(
ریلوے کی وزارت
بلیٹ ٹرین پروجیکٹوں کے لئے لوکیشن کا آخری سروے ، جغرافیائی تکنیکی تحقیق مکمل کر لی گئی ہے اور الائنمنٹ کو قطعی شکل دے دی گئی ہے
نئی دلّی ، 23 جولائی/ سر دست ممبئی - احمد آباد ہائی اسپیڈ ریل  پروجیکٹ ملک میں تیز رفتار ریل  کا واحد منظور شدہ پروجیکٹ ہے ، جس پر حکومت جاپان کی مالی اور تکنیکی امداد سے کام کیا جا رہا ہے ۔ اس پروجیکٹ کو نافذ کرنے کے لئے ایک خصوصی کمپنی ، نیشنل ہائی اسپیڈ ریل کارپوریشن لمیٹیڈ  قائم کی گئی ہے ۔
ممبئی – احمد آباد ہائی اسپیڈ ریل  پروجیکٹ کی موجودہ صورتِ حال مندرجہ ذیل ہے :
- آخری لوکیشن سروے اور جغرافیائی تکنیکی تحقیقات مکمل کر لی گئی ہیں اور الائنمنٹ کو قطعی شکل دے دی گئی ہے ۔
- جنگلات ، ساحلی ریگولیشن زون اور جنگلی حیات سے متعلق قانونی منظوریاں حاصل کر لی گئی ہیں ۔
- کل ضروری اراضی میں 1396 ہیکٹر کے لئے رضامندی یا ریگولر ایوارڈ حاصل کر لیا گیا ہے ۔
- 1651 افادیتی اکائیوں میں سے 1342 کو منتقل کر دیا گیا ہے ۔
- پورے پروجیکٹ کے کام کو 27 کنٹریکٹ پیکجوں میں تقسیم کیا گیا ہے ۔ سر دست ، 7 پیکیج کا ٹھیکہ دے دیا گیا ہے اور 10 کے لئے بولیاں طلب کی گئی ہیں ۔
ایم اے ایچ ایس آر پروجیکٹ پر جون ، 2021 ء تک تقریباً 13483 کروڑ روپئے خرچ کئے جا چکے ہیں ۔ پروجیکٹ میں کووڈ – 19 وباء اور مہاراشٹر میں زمین تحویل میں لینے میں سست روی کی وجہ سے پروجیکٹ میں تاخیر ہوئی ہے ۔
ریلوے کی وزارت نے 7 ہائی اسپیڈ ریل راہداریوں کی تفصیلی پروجیکٹ رپورٹ تیار کرنے اور سروے کرنے کا کام نیشنل ہائی اسپیڈ ریل کارپوریشن لمیٹیڈ  کو دیا ہے ۔ اس میں چنئی – بنگلور – میسور اور ممبئی – پونے – حیدر آباد کے جنوبی ہند کے روٹ شامل ہیں ۔
یہ معلومات آج راجیہ سبھا میں ریلوے ، مواصلات ، الیکٹرانکس اور اطلاعاتی ٹیکنا لوجی کے وزیر جناب اشونی ویشنو نے ایک تحریری سوال کے جواب میں فراہم کی ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6914
(Visitor Counter : 127
بھاری صنعتوں کی وزارت
الیکٹرک گاڑیاں بنانے والوں کے لیے پی ایل آئی اسکیم
بھاری صنعتوں کے وزیر مملکت جناب کرشن پال گرجر نے آج لوک سبھا میں ایک سوال کے تحریری جواب میں اطلاع فراہم کی کہ بھارت میں آٹوموبائل اور آٹو پرزوں کی صنعت کے لیے پی ایل آئی اسکیم ایڈوانسڈ آٹوموبائل ٹیکنالوجی  مصنوعات کو ترغیب دیتی ہے۔ الیکٹرک گاڑیاں اے اے ٹی مصنوعات میں سے ایک ہے۔ جیسا کہ اس پی ایل آئی اسکیم کے تحت منظور شدہ درخواست دہندگان کی طرف سے اطلاع دی گئی ہے، 31 مارچ 2023 تک کی سرمایہ کاری 8,898 کروڑ روپے ہے۔ تاہم، مالی سال 23-2022 کے لیے کوئی دعویٰ موصول نہیں ہوا ہے اور اس لیے کوئی ادائیگی نہیں کی گئی ہے۔
کمپنیاں سرمایہ کاری کرنے اور بھاری صنعتوں کی وزارت  کی جانچ ایجنسیوں سے اپنی مصنوعات کی تصدیق کروانے کے عمل میں ہیں۔ سرٹیفیکیشن کے بعد کمپنیوں سے توقع کی جاتی ہے کہ وہ حد کی سرمایہ کاری اور اہل مصنوعات کی فروخت کے معیار کو پورا کرنے کے بعد دعوے جمع کرائیں۔
اس پی ایل آئی اسکیم کے تحت تمام منظور شدہ درخواست دہندگان کے ساتھ وسیع اسٹیک ہولڈر کے مشورے کی بنیاد پر درخواست دہندگان کے خدشات کو دور کرنے اور گھریلو مینوفیکچرنگ کو فروغ دینے اور آٹو انڈسٹری میں ملازمتیں پیدا کرنے کے مقصد کو پورا کرنے کے لیے اس وزارت کی طرف سے وقتاً فوقتاً پوچھے جانے والے سوالات  اور معیاری آپریٹنگ طریقہ کار  جاری کیے جاتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 43
وزیراعظم کا دفتر
گوگل کے سی ای او نے بھارت میں وبائی بیماری کے خلاف لڑائی میں وزیراعظم کی قیادت کی تعریف کی ہے
گوگل کے سی ای او نے بھارت میں بڑے پیمانے پر گوگل کی سرمایہ کاری کے بارے میں وزیراعظم کو واقف کرایا
ٹیکنالوجی کسانوں کیلئے بڑی مفید ثابت ہوئی ہے، زراعت میں اے آئی کے زبردست امکانات ہیں:وزیراعظم
آن لائن تعلیم کے دائرے کو وسیع کرنے میں ٹیکنالوجی کے استعمال اور مادری زبان میں رسائی تک ٹیکنالوجی کے استعمال پر تبادلہ خیال کیا گیا
نئی دہلی:13 جولائی، 2020:
وزیراعظم جناب نریندر مودی نے آج ویڈیو کانفرنسنگ کے ذریعے گوگل کے سی ای او جناب سندر پیچائی سے بات چیت کی۔
جناب پیچائی نے وزیراعظم کو ان کوششوں سے آگاہ کیا جو گوگل نے کووڈ-19 کے بارے میں آگاہی اور قابل بھروسہ اطلاعات فراہم کرنے میں کی ہیں۔ انہوں نے کہا کہ وزیراعظم نے لاک ڈاؤن کے سلسلے میں جو سخت قدم اٹھایا تھا اس نے بھارت میں وبائی بیماری کے خلاف لڑائی میں ایک مضبوط بنیاد فراہم کی ہے۔ وزیراعظم نے غلط اطلاعات کے خلاف جدوجہد کرنے اور ضروری احتیاطی تدابیر کے بارے میں معلومات فراہم کرنے میں گوگل نے جو رول ادا کیا ہے اس کی ستائش کی۔ انہوں نے صحت کی دیکھ بھال کی خدمت فراہم کرنے میں ٹیکنالوجی کی مدد کے بارے میں بھی گفتگو کی۔
وزیراعظم نے کہا کہ بھارت کے باشندے ٹیکنالوجی کو تیزرفتاری کے ساتھ اپنارہے ہیں، انہوں نے کسانوں کے ٹیکنالوجی سے فائدہ اٹھانے کے بارے میں بات کی اور زراعت کے میدان میں اے آئی کے وسیع نوعیت کے امکانی فائدوں کے بارے میں تبادلہ خیال کیا۔ وزیراعظم نے ورچول لیبس کے امکانات پر بھی بات کی جسے طلباء اور کسان دونوں استعمال کرسکتے ہیں۔ سندر پیچائی نے وزیراعظم کو گوگل کی طرف سے نئی مصنوعات اور نئے اقدامات کے بارے میں واقف کرایا۔ انہوں نے سیلاب کے بارے میں پیشگوئی کرنے کی گوگل کی کوششوں کے فوائد کو اجاگر کرتے ہوئے بنگلورو میں اے آئی ریسرچ لیب کی شروعات کا بھی ذکر کیا۔
وزیراعظم کو بھارت میں ایک بڑے سرمایہ کاری فنڈ اور اسٹریٹیجک شراکت داریوں کے بارے میں گوگل کے منصوبے سے واقف کرایا گیا۔ وزیراعظم نے کہا کہ بھارت دنیا میں سب سے کھلی معیشتوں میں سے ایک ہے۔ انہوں نے ہنرمندی کی اہمیت کو اجاگر کرتے ہوئے زراعت میں اصلاحات اور روزگار کے نئے مواقع فراہم کرنے کی مہم کے سلسلے میں حکومت کے حالیہ اقدامات کے بارے میں بات چیت کی۔
وزیراعظم نے رازداری کے متعلق تشویش اور ڈاٹا سیکورٹی کے مسئلے پر تبادلہ خیال کیا۔ انہوں نے کہا کہ تکنیکی کمپنیوں کو چاہئے کہ بھروسے میں جو کمی ہے اسے پورا کرنے کی کوشش کریں۔ انہوں نے سائبر جرائم اور سائبر حملوں کی شکل میں خطرات کے بارے میں بھی گفتگو کی۔جن دیگر موضوعات پر تبادلہ خیال کیا گیا ان میں آن لائن تعلیم کا دائرہ بڑھانےاور ڈیجیٹل ادائیگی کے شعبے میں پیش رفت کے تعلق سے ٹیکنالوجیکل معاملات شامل تھے۔
-----------------------
م ن۔ج۔ ن ع
U NO: 3868
(
بھارت کا مسابقتی کمیشن
سی سی آئی نے ایئر انڈیا کے ذریعے ایئر ایشیا انڈیا میں پوری شیئر ہولڈنگ کی حصولیابی کو منظوری دے دی
مسابقتی کمیشن آف انڈیا  نے ایئر انڈیا کے ذریعے ایئر ایشیا انڈیا میں پوری شیئر ہولڈنگ کے حصول کو منظوری دی ہے۔
مجوزہ مجموعہ ٹی ایس پی ایل کی بالواسطہ مکمل ملکیت والی ذیلی کمپنی ایئر انڈیا لمٹیڈ کے ذریعے ایئر ایشیا کے پورے ایکویٹی شیئر کیپٹل کے حصول کا پروگرام رکھتا ہے۔ اس وقت، ٹی ایس پی ایل کے پاس ایئر ایشیا انڈیا کے مساوی سرمائے حصص کا 83.67فیصد حصہ ہے۔
اے آئی ایل، اپنی مکمل ملکیت والی ذیلی کمپنی ایئر انڈیا ایکسپریس لمٹیڈ ، کے ساتھ، بنیادی طور پر گھریلو طے شدہ ہوائی مسافروں کی نقل و حمل کی خدمت،  بین الاقوامی طے شدہ ہوائی مسافروں کی نقل و حمل سروس،  فضائی بھارت میں کارگو ٹرانسپورٹ سروسز، اور  بھارت میں چارٹر فلائٹ سروسز فراہم کرنے کے کاروبار میں مصروف ہے
ایئر ایشیا انڈیا ، ٹی ایس پی ایل اور ایئر انڈیا انویسٹمنٹ لمٹیڈ  کے درمیان ایک مشترکہ منصوبہ ہے جس میں ٹی ایس پی ایل کے پاس اس وقت 83.67فیصد اور اے اے آئی ایل کے پاس 16.33فیصد حصص داری ہے۔ ایئر ایشیا انڈیا برانڈ نام ‘‘ ایئر ایشیا’’ کے تحت کام کرتا ہے۔ یہ مندرجہ ذیل خدمات فراہم کرنے کے کاروبار میں مصروف ہے:  گھریلو طے شدہ ہوائی مسافروں کی نقل و حمل کی خدمت،  ہوائی کارگو ٹرانسپورٹ خدمات، اور  ہندوستان میں چارٹر پرواز کی خدمات۔ ایئر ایشیا انڈیا بین الاقوامی راستوں پر طے شدہ ہوائی مسافروں کی نقل و حمل کی خدمات فراہم نہیں کرتا ہے۔
سی سی آئی کا تفصیلی حکم بعد میں آئے گا۔
وزیراعظم کا دفتر
وزیراعظم نریندر مودی نے ڈاکٹر شیاما پرساد مکھرجی کو ان کی برسی کے موقع پر خراج عقیدت پیش کیا
نئی دہلی، 23 جون 2020،
وزیراعظم جناب نریندر مودی نے ڈاکٹر شیاما پرساد مکھرجی کو ان کی برسی کے موقع پر خراج عقیدت پیش کیا۔
وزیراعظم نے کہا کہ بھارت کی عظیم شخصیت اور مہان سپوت ڈاکٹر شیاماپرساد مکھرجی کو ان کی برسی پر شت شت نمن ہے۔
۔۔۔۔۔۔۔۔۔۔۔
U-3438
م ن۔ ح ا۔ ت ع۔
(
خواتین اور بچوں کی ترقیات کی وزارت
این آئی پی پی سی ڈی نےلکھنؤ کے علاقائی مرکز میں ’پوشن بھی پڑھائی بھی‘ پر ریاستی سطح کے ماسٹر ٹرینرز کے لیے تربیتی پروگرام کا اہتمام کیا
لکھنؤ میں این آئی پی پی سی ڈی کے علاقائی مرکز میں 24سے25 اگست، 2023 تک مغربی سنگھ بھوم اور بدایوں اضلاع کے لیے ریاستی سطح کے ماسٹر ٹرینرز کے لیے ’پوشن بھی پڑھائی بھی‘ پر ایک تربیتی پروگرام منعقد کیا گیا۔ پروگرام میں 26 شرکاء نے حصہ لیا۔
پروگرام میں ابتدائی بچپن کی تعلیم کی اہمیت پر توجہ مرکوز کی گئی:
- ارتکاز کو بہتر بنانا
- سیکھنے کے فنڈ کو سمجھنا
- سماجی ہنر مندیوں کا حصول
- دماغی صلاحیت کا مطالعہ
- مثبت رویے کو فروغ دینا
- حفظان صحت میں سرمایہ کاری
جل شکتی وزارت
پانی کی قلت
جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں بتایا کہ اگست 2019 سے، حکومت ہند، ریاستوں کے ساتھ اشتراک کرکے، جل جیون مشن  - ہر گھر جل کو نافذ کر رہی ہے تاکہ ملک کے ہر دیہی گھر کو نل کے کنکشن کے ذریعے پینے کے پانی کی یقین دہانی کرائی جا سکے۔
جل جیون مشن کے اعلان کے وقت، 3.23 کروڑ  دیہی گھرانوں میں نل کے پانی کے کنکشن ہونے کی اطلاع تھی۔ اب تک، جیسا کہ ریاستوں/ مرکز کے زیر انتظام علاقوں کی طرف سے 31.07.2023 تک اطلاع دی گئی ہے، تقریباً 9.46 کروڑ اضافی دیہی گھرانوں کو نل کے پانی کے کنکشن فراہم کیے گئے ہیں۔ اس طرح، 31.07.2023 تک، ملک کے 19.43 کروڑ دیہی گھرانوں میں سے، تقریباً 12.69 کروڑ  گھرانوں کو اپنے گھروں میں نل کے پانی کی فراہمی کی اطلاع ہے اور بقیہ 6.74 کروڑ کو احاطہ کیا جانا ہے۔
اس مشن کے تحت ایم نریگا ، انٹیگریٹڈ واٹرشیڈ منیجمنٹ پروگرام  ،آر ایل بیز/پی آر آئیزکو 15ویں مالیاتی کمیشن کے تحت دی جانے والی گرانٹ ، ریاستی اسکیموں،سی ایس آر فنڈز وغیرہ جیسی دیگر اسکیموں کے ساتھ ہم آہنگ کرتے ہوئے سورس ریچارجنگ یعنی ڈیڈیکیٹڈ بور ویل ریچارج ڈھانچے، بارش کے پانی کا ریچارج، موجودہ آبی ذخائر کی بحالی وغیرہ کے لئے انتظامات کئے گئے ہیں ۔
مزید یہ کہ ریاستوں کی کوششوں کی تکمیل کے لیے مرکزی حکومت نے ملک میں پائیدار زیر زمین پانی کے انتظام کے لیے مختلف اقدامات کیے ہیں۔ تفصیلات یہاں دستیاب ہیں:
https://cdnbbsr.s3waas.gov.in/s3a70dc40477bc2adceef4d2c90f47eb82/uploads/2023/02/2023021742.pdf
اس کے علاوہ، آب و ہوا کے شعبے پر موسمیاتی تبدیلی کے اثرات سے نمٹنے کے لیے، اس وزارت کے تحت قومی آبی مشن نے ریاستی مخصوص ایکشن پلان شروع کیا ہے۔ ریاست کے مخصوص ایکشن پلان بنیادی طور پر مشتمل ہیں:
- آبی وسائل کی ترقی اور انتظام، واٹرگورنینس، ادارہ جاتی انتظامات، پانی سے متعلق پالیسیاں، سرحد پار مسائل اور ریاست/مرکز کے زیر انتظام علاقوں کے معاہدوں وغیرہ کی موجودہ صورتحال پر اسٹیٹس رپورٹ کی تیاری۔ دستاویز کو ریاست کے لیے مخصوص آبی وسائل کے تمام پہلوؤں سے متعلق مسائل/دشواری کی بھی وضاحت کرنی چاہیے۔
- اہم معاملات/مسائل والے علاقوں کو حل کرنے کے لیے ممکنہ حل کے ایک سیٹ کی نشاندہی کرنا جو حل کے فوائد اور نقصانات پیش کرتے ہیں۔
- ریاست/مرکز کے زیر انتظام علاقےکے ذریعے نافذ کیے جانے والے این ڈبلیو این میں شناخت کردہ ہر حکمت عملی/سرگرمیوں کے لیے ایک تفصیلی ایکشن پلان کی تیاری۔
سنٹرل گراؤنڈ واٹر بورڈ  اور ریاستی حکومتوں کے ذریعہ ملک کے متحرک زمینی پانی کے وسائل کا وقتاً فوقتاً جائزہ لیا جاتا ہے۔ 2020 کے جائزے کے مطابق، ملک میں کل 6965 اسسمنٹ یونٹس  میں سے 15 ریاستوں/مرکز کے زیر انتظام علاقوں میں 1114 اکائیوں کی ’زیادہ استحصال‘ کے طور پر درجہ بندی کی گئی ہے جہاں سالانہ زمینی پانی کا اخراج سالانہ ایکسٹریکٹ ایبل گراؤنڈ واٹر ریسورس سے زیادہ ہے۔
زمینی وسائل کی مکمل معلومات بشمول پورے ملک کے لیے زیادہ استحصال شدہ تشخیصی یونٹس کی تفصیلات  یہاں دیکھی جا سکتی ہیں:
http://cgwb.gov.in/documents/2021-08-02-GWRA_India_2020.pdf
سٹرک ٹرانسپورٹ اور شاہراہوں کی وزارت
شمالی بنگال میں قومی شاہراہوں کو بہتر بنایا گیا
نئی دہلی،18جولائی2019؍سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ بھارت مالا پر یوجنا کے تحت پسماندہ مذہبی اور سیاحتی مقامات سے جوڑنے کے لئے 5067 کلومیٹر لمبی سڑکوں کی شناخت کی گئی ہے۔ان پروجیکٹوں کو قومی شاہراہوں کے لئے دستیاب وسائل اور کاموں کی ترجیحات کے مطابق مختلف کام کرنےوالی ایجنسیوں مثلاً نیشنل ہائی آف اتھارٹی آف انڈیا ریاستی پی ڈبلیو ڈی اور نیشنل ہائی وے اینڈ انفرااسٹرکچر ڈیولپمنٹ کارپوریشن لمٹیڈکے ذریعے کرائے جانے کی منشا ہے۔
سڑک ٹرانسپور ٹ اور شاہراہوں کی وزارت کو قومی شاہراہوں کے ذریعے بڑے تجارتی مراکز تک پہنچنے کے لئے شمالی بنگال میں تمام چھوٹے قصبوں اور گاوؤں کو جوڑنے کے واسطے کوئی خصوصی منصوبہ حاصل نہیں ہوا ہے۔ پھر بھی 2440 کروڑ روپے کی تخمینہ لاگت سے 136 کلو میٹر قومی شاہراہ کو بہتر بنانے کا کام جاری ہے اور شمالی بنگال میں 29.41کلو میٹر قومی شاہراہ کو چار لین کا بنائے جانے کا کام 20-2019ء میں شروع کیا جائے گا۔اس کے علاوہ مغربی بنگال میں 686کلو میٹر قومی شاہراہ کو بہتر بنانے کے لئے تفصیلی پروجیکٹ رپورٹ تیار کرنے کا کام شروع کیا جا چکا ہے۔
فی الحال این ایچ 34 پر 345.4کلو میٹرکی مجموعی لمبائی والے سات پروجیکٹوں پر کام چل رہا ہے اور تمام پروجیکٹوں کو دسمبر 2021ءتک مکمل کئے جانے کا نشانہ ہے۔
بھارت کا مسابقتی کمیشن
سی سی آئی نے نیکسٹ بلین ٹیکنالوجی پرائیویٹ لمیٹیڈ کے ذریعہ انڈیا بولس ایسیٹ مینجمنٹ کمپنی لمیٹیڈ اور انڈیا بولس ٹرسٹی کمپنی لمیٹیڈ کے حصول کی منظوری دی
کمپٹیشن کمیشن آف انڈیا  نے نیکسٹ بلین ٹیکنالوجی پرائیویٹ لمیٹیڈ کے ذریعہ انڈیا بولس ایسیٹ مینجمنٹ کمپنی لمیٹیڈ اور انڈیا بولس ٹرسٹی کمپنی لمیٹیڈ کے حصول کی منظوری دے دی ہے۔
مجوزہ انضمام میں انڈیا بولس ایسیٹ مینجمنٹ کمپنی لمیٹیڈ  اور انڈیا بولس ٹرسٹی کمپنی لمیٹیڈ  کے 100 فیصد حصص کے حصول کا تصور کیا گیا ہے۔
نیکسٹ بلین ٹیکنالوجی پرائیویٹ لمیٹیڈ ایک اسٹاک بروکر اور ڈپازیٹری حصہ دار ہے۔ یہ میوچل فنڈ ڈسٹری بیوٹر کے طور پر ایسوی سی ایشن آف میوچل فنڈ ان انڈیا میں بھی رجسٹرڈ ہے۔ یہ گرو نام سے ایک آن لائن پلیٹ فارم مہیا کراتی ہے جو سرمایہ کاروں کو دیگر باتوں کے ساتھ ساتھ میوچل فنڈ اور اسٹاک میں سرمایہ کاری کرنے کی سہولت فراہم کرتی ہے۔
انڈیا بولس اے ایم سی انڈیا بولس ہاؤسنگ فائنانس کی ایک ذیلی کمپنی ہے۔ فی الحال انڈیا بولس اے ایم سی کے پاس 3 کاروباری اکائیا ں ہیں۔ ان میں میوچل فنڈ بزنس  ، متبادل سرمایہ کاری فنڈ بزنس  اور پورٹ فولیو مینجمنٹ بزنس  شامل ہیں۔ یہ انڈیا بولس میوچل فنڈ  کو اثاثہ جات کی انتظامی خدمات فراہم کرتی ہے اور اس کی اسکیموں کو چلاتی/سنبھالتی ہے۔ انڈیا بولس ٹرسٹی انڈیا بولس ایم ایف کو ٹرسٹی شپ خدمات مہیا کرتی ہے۔
سی سی آئی کا تفصیلی حکم نامہ جلد جاری کیا جائے گا۔
وزیراعظم کا دفتر
وزیر اعظم کا پروفیسر ایم ایس نرسمہن کی رحلت پر اظہار تعزیت
نئی دہلی۔ 16 مئی وزیر اعظم ، جناب نریندر مودی نے پروفیسر ایم ایس نرسسمہن کے انتقال پر رنج و غم کا اظہار کیا ہے۔
ایک ٹویٹ میں ، وزیر اعظم نے کہا ، "پروفیسر ایم ایس نرسمہن کو ایک مثالی ریاضی دان کے طور پر یاد کیا جائے گا ۔ انہوں نے اس شعبہ میں دنیا بھر میں ایک غیر معمولی نقش چھوڑا ۔ انہوں نے ریاضی سے ماوراء بھی ایسے کام کیے جو ان کی منفرد شناخت قائم کرتے ہیں۔ ان کے انتقال سے بے حد رنجیدہ ہیں۔ ان کے اہل خانہ اور دوستوں سے تعزیت۔ اوم شانتی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض۔ا ج (
U-4529
(